Pál Csáky

Ing. **Pál Csáky** (* 21. marec 1956, Šahy) je slovenský politik maďarskej národnosti. V rokoch 1990-2010 bol zvolený za poslanca SNR, resp. NR SR. V rokoch 1998-2006 pôsobil ako podpredseda vlády Slovenskej republiky pre ľudské práva a menšiny. Taktiež bol v rokoch 2007-2010 predsedom SMK-MKP. Od roku 2014 do roku 2019 pôsobil ako poslanec Európskeho parlamentu.

## Život
* 19761980 – štúdium na Vysokej škole chemicko-technologickej v Pardubiciach, odbor fyzikálna organická chémia
* 19811990 – vedúci technológ, LEVITEX, Levice

## Politická činnosť
### Stranícke a politické funkcie
* 19911998 – podpredseda Maďarského kresťanskodemokratického hnutia
* 19921998 – predseda poslaneckého klubu Maďarského kresťanskodemokratického hnutia v NR SR
* 19982007 – podpredseda Strany maďarskej koalície (SMK) a predseda ministerského klubu SMK (do roku 2006)
* 20072010 – predseda SMK

* 1990 – poslanec SNR
* 1992 – poslanec NR SR, člen Parlamentného zhromaždenia Rady Európy
* 1994 – poslanec NR SR, člen Spoločného výboru Národnej rady SR a Európskeho parlamentu
* 1998 – poslanec NR SR, mandát neuplatnil, pretože sa stal členom vlády SR
* 19982002 – podpredseda vlády SR pre ľudské práva, menšiny a regionálny rozvoj
* 2002 – poslanec NR SR, mandát neuplatnil, pretože sa stal členom vlády SR
* 20022006 – podpredseda vlády SR pre európske záležitosti, ľudské práva a menšiny
* 20062010 – poslanec Národnej rady
* 2014 – 2019 – poslanec Európskeho parlamentu za SMK a EĽS

### Politická kariéra
31. marca 2007 sa na VIII. kongrese SMK v Komárne stal Csáky predsedom strany. V hlasovaní ho podporilo 169 hlasujúcich, dovtedajšieho predsedu Bélu Bugára podporilo 155 delegátov kongresu. Funkcie predsedu strany sa Csáky vzdal v júni 2010 po prehratých parlamentných voľbách, v ktorých získala SMK iba 4,33 % hlasov a prvý raz od svojho vzniku nepostúpila do Národnej rady. V predsedníckom kresle ho nahradil József Berényi.

### Europoslanec (2014-2019)
Vo voľbách do Európskeho parlamentu v máji 2014 získala SMK 6,53 % hlasov, jeden mandát a Csáky sa stal europoslancom. Pôsobil vo frakcii Európskej ľudovej strany. V septembri 2014 sa podpísal pod list europoslancov francúzskemu prezidentovi Francoisovi Hollandovi ako "maďarský europoslanec", za čo sa naňho zniesla vlna kritiky najmä z radov SNS. Csáky sa neskôr ospravedlnil, že k popisu došlo omylom.

Koncom júla 2018 oznámil, že nebude kandidovať v nadchádzajúcich prezidentských voľbách. Bol však pripravený viesť SMK do eurovolieb. Vo voľbách do Európskeho parlamentu v máji 2019 Csáky kandidoval ako líder SMK-MKP. Strana však získala 4,96 % hlasov, čo znamenalo, že veľmi tesne jej ušiel mandát pre europoslanca len o niekoľko stoviek hlasov. SMK získala viac hlasov než v roku 2014, no pri zvýšenej volebnej účasti stratila parlamentné zastúpenie. Csáky získal najviac preferenčných hlasov z kandidátky, 24 473.

## Referencie

## Iné projekty

## Externé odkazy
* Pál Csáky na stránke SMK

Kategória:Slovenskí politici
Kategória:Politici MKDH
Kategória:Politici SMK
Kategória:Predsedovia slovenských politických strán
Kategória:Podpredsedovia vlády Slovenska
Kategória:Poslanci SNR
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Slovenskí europoslanci (2014 – 2019)
Kategória:Absolventi Univerzity Pardubice
Kategória:Slovenské osobnosti maďarského pôvodu
Kategória:Osobnosti zo Šiah